Gabino Peral de la Torre

**Gabino Peral de la Torre** (1923–2002) var en spansk ordensgeistlig, katolsk biskop og apostolisk vikar av Iquitos i Peru fra 1966 til 1991.

## Liv og virke
### Prest
Gabino Peral de la Torre trådte inn i augustinerordenen, og ble ikledt ordensdrakten den 10. oktober 1941. Han avla sine høytidelige løfter den 11. oktober 1945 i Bojacá (Colombia). EHan ble presteviet den  26. desember 1948 i Bogotá.

Hans første og siste stilling i Colombia var ved *Liceo Cervantes* i Bogotá, hvor han, etter å ha tatt en grad i filosofi og litteratur, kombinerte undervisning og sekretærarbeid. I 1959 ble han kalt til Spania for å være professor og sekretær ved gutteseminaret i Valencia de Don Juan. I 1962 reiste han til augustinske misjoner blant papuanerne i Indonesia, og arbeidet med dem frem til 1965, året da han returnerte til Spania og ble utnevnt til apostolisk vikar i Iquitos.

### Titulærbiskop, koadjutor apostolisk vikar i Iquique
Gabino Peral de la Torre ble den 14- oktober 1965 unevnt av pave Paul VI til koadjutor apostolisk vikar av Iquitos i Peru, og til titulærbiskop av *Castellum Ripae*. Han ble bispeviet den 26. februar 1966 av biskop José Ángel López Ortiz av Tuy-Vigo; medkonsekrerende var erkebiskop Theodore Labrador Fraile av Fuzhou, og biskop José Souto Vizoso av Palencia.

### Apostolisk vikar av Iquique
Den 12. juli 1967 ble han apostolisk vikar av Iqique, og ble installert den 15. juli 1967 i dette embede. 

I løpet av sin tid i Iquitos møtte han filologen og urfolksforskeren pater Lucas Espinosa (fra Villabasta, også  i provinsen Palencia), som han ble sterkt imponert av, og som han til og med kalte *insuperabilis apostolus*, «den uovertrufne apostel», i en misjonsrapport.

Etter mange års arbeid og på grunn av helseproblemer, leverte han inn sin avskjedssøknad fra oppgaven i dette apostoliske vikariatet for pave Johannes Paul II. Den ble innvilget den 5. januar 1991.   

Han bodde så i Colombia; i Bojacá i Cundinamarca, og i recolleto-misjonene i Casanare. 

Etter lang tids sykdom døde han i Bogotá i Colombia, 78 år gammel, den 24. januar 2002.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Kardinal Pietro Gasparri (1852-1934) *1898
* Kardinal Gaetano Cicognani  (1852-1934) *1898
* Biskop  José Ángel López Ortiz O.S.A.  (1898-1992) *1944
* Biskop *Gabino Peral de la Torre* (1923-1987) *2002

## Referanser